Felix Baumgartner

Felix Baumgartner () var ein austerriksk fallskjerm- og BASE-hoppar. Han er kjend for å ha utført særs farlege bragder. I det austerrikske militæret nytta han tida til å praktisere fallskjermhopping, inkludert å lande på små område. Under  prosjektet Red Bull Stratos, der han sette tre av mange verdsrekordar, vart han frakta opp til stratosfæren i ein heliumsballong, for så å hoppe attende til jorda.

14. oktober 2012 sette han verdsrekord for høgaste ballongferd med mannskap (39 045 m), høgaste fart under fritt fall (1 342 km/t) og fallskjermhopp frå høgaste høgd (39 045 m) då han hoppa til jorda frå ein heliumsballong i stratosfæren.Figures delivered by Brian Utley, representative of the National Aeronautics Association, the US arm of the international organization of record, the FAI (Fédération Aéronautique Internationale), at press conference by Red Bull Stratos, streamed online at http://www.redbullstratos.com on October 14, 2012 Han sette òg rekord på nettstaden YouTube då åtte millionar menneske såg hoppet direkte. 

 Biografi 
Baumgartner vart fødd 20. april 1969 i Salzburg i Austerrike. 

I 1999 sette han verdsrekord for høgaste fallskjermhopp får ein bygning då han hoppa frå Petronas Towers i Kuala Lumpur i Malaysia. 31. juli 2003 vart Baumgartner den fyrste personen til å hoppe i fallskjerm over Den engelske kanalen med ein spesiallaga karbonfibarvinge. Han har òg sett verdsrekord for det lågaste BASE-hoppet nokonsinne, då han hoppa 95 meter frå handa til Kristusstatuen i Rio de Janeiro i Brasil.The Man Who Would Fall to Earth , Esquire, p. 4, 2010-07-14, accessed 2010-07-14; "he leapt from the outstretched hand of O Cristo Redentor, the ninety-eight-foot-tall statue that looms over Rio de Janeiro... the final product was... a world record—lowest BASE jump ever".

27. juni 2004 vart han den fyrste personen som BASE-hoppa frå Millau Viaduct i Frankrike, og den fyrste personen som hoppa i fallskjerm frå Turning Torso i Malmö i Sverige 18. august 2006.  12. desember 2007 vart han den fyrste personen som hoppa frå Taipei 101 i Taiwan, som då var den høgaste bygningen i verda. 

 Red Bull Stratos 

I januar 2012 vart det rapportert at Baumgartner arbeidde med ei gruppe forskarar og sponsoren Red Bull for å sette rekord i fallskjermhopp frå høgaste høgd.. Baumgartner hadde problem med klaustrofobi etter å ha sitte i ein spesiallaga dress, men fekk hjelp frå ein idrettspsykolog og andre spesialistar.

Baumgartner skulle opphavleg hoppe 9. oktober 2012, men turen vart broten av på grunn av vind. Hoppet vart dimed utsett til 14. oktober. Han landa i det austlege New Mexico i USA etter å ha hoppet frå ei høgd 39 045 meter. I tillegg sette han rekord for høgaste ballongferd med mannskap i same høgd og høgaste fart under fritt fall på 1 342 kilometer i timen, noko som gjer han til det fyrste menneske som bryt lydmuren utan hjelp frå eit køyretøy. Baumgartner var i fritt fall i fire minutt og 20 sekund, 16 sekund kortare enn då Joseph Kittinger, som hadde den tidlegare verdsrekorden, hoppa i 1960.

 Kjelder 
Denne artikkelen bygger på «Felix Baumgartner» frå ,  den 15. oktober 2012.  


 Fotnotar 

Kategori:Folk frå Salzburg
Kategori:Austerrikske fallskjermhopparar
Kategori:Austerrikske BASE-hopparar